Este vestea momentului! Simona Halep ar putea să revină pe terenul de tenis. Românca a primit un Wild card pentru participarea la turneul WTA 125 Clarins Trophy de la Paris. Competiția va avea loc în perioada 13-19 mai, la Lagardère Paris Racing.
După reducerea suspendării de dopaj de la 4 ani la 9 luni, Simona Halep a revenit pe terenul de tenis la tunerul WTA de la Miami, acolo unde nu a reușit să treacă de primul tur, fiind învinsă de Paula Badosa, scor 1-6, 6-4, 6-3. Imediat după înfrângere, sportiva româncă și-a anunțat retragerea de pe terenul de tenis din cauza unei accidentări. Halep nu a mai jucat niciun meci oficial pe terenul de tenis din octombrie 2022, pauză care s-a resimțit asupra condiției sale fizice.
Imediat după turneul de la Miami, fostul lider mondial a mai fost invitată să concureze și la turneul de la Oeiras și Madrid Open – pe care le-a refuzat, precizând că are nevoie de mai mult timp pentru a se recupera fizic. Recent, Halep a primit un wildcard pentru turneul Clarins Trophy de la Paris. Competiția va avea loc în perioada 13-19 mai 2024.
După accidentarea suferită la Miami Open, Simona Halep s-ar putea întoarce curând pe terenul de tenis. Încă nu este sigur dacă va participa la Roland Garros – în perioada 26 mai – 9 iunie, însă, până atunci, românca a fost invitată la turneul Clarins Trophy de la Paris.
“Simona Halep, care încă nu ştie dacă va juca la Roland Garros, a primit un wild card pentru Clarins Trophy”, notează tennisactu.net.
La Paris sunt așteptate alte 8 jucătoare din Top 50, printre care: Sloane Stephens, Katie Boulter, Leylah Fernader, Emma Navarro, Yue Yuan, Katerina Siniakova, Clara Burel și Diane Parry, dar și două românce: Ana Bogdan și Jaqueline Cristian.